Kisah Paling Gangster

Kisah Paling Gangster merupakan sebuah filem aksi jenayah Malaysia 2013 arahan sulung Brando Lee terbitan B&L Kreatif. Ia mengisahkan Remy, seorang paramedik pendiam dan lemah yang sentiasa dibuli oleh rakan sekerja.

Sinopsis
Remy (Shaheizy Sam) bekerja sebagai seorang paramedik yang pendiam, pemalu dengan perempuan, dan sentiasa dibuli oleh rakan sekerjanya. Pada masa yang sama, seperti ramai pemuda lain, dia juga kesempitan wang. Sehinggalah hari Remy selamatkan nyawa seorang ketua kongsi gelap bernama Megat. Sebagai balasan, Megat menawarkan peluang kepada Remy untuk menganggotai kumpulannya, tetapi Remy menolak. Namum setelah diugut, Remy akhirnya terpaksa menurut. Kalau dulu Remy seorang loser kini dia bangkit semula sebagai seorang gangster… lantas terjerumus ke dalam sebuah dunia gelap, tanpa jalan keluar…

Pelakon
 Shaheizy Sam sebagai Remy
 Wawa Zainal sebagai Rina
 Mikail Andre sebagai Romeo (antagonis utama).
 Zul Handy Black sebagai Ringo
 Epy Kodiang sebagai Jimmy
 Alex Yanz sebagai Inspektor Alfian
 Paduka Master Rock Chai sebagai Baker
 Ming Huang sebagai Chin 
 Fyza Kadir sebagai Sofea
 Wan Hanafi Su sebagai Bapa Megat
 Khatijah Tan sebagai Ibu Remy
 Mariani Ismail sebagai Tok Wan
 Nadia Mustafar sebagai Mak budak (kubur)
 Along Eyzendy sebagai Ayah budak (kubur)
 Azaromi Ghazomi sebagai Asmara (ayah Remy)
 Shajiry sebagai Doktor Jay
 Rykarl Iskandar sebagai budak kampung

Penerbitan
Penggambaran filem ini dijalankan selama 26 hari di Kuala Lumpur. Skrip filem ini mengambil masa empat bulan untuk disiapkan. Ia ditulis bersama oleh Alfie Palermo.

Ulasan kritis
Melati Pusaka dari Free Malaysia Today mengulas bahawa Kisah Paling Gangster (KPG) tidak sehebat KL Gangster 2 arahan Syamsul Yusof dari segi penceritaan dan menyifatkan KL Gangster 2 lebih ganas daripada KPG. Aqmar Mustaza dari Sinar Harian mempunyai alasan tersendiri mengenai filem ini: "Hanya melewati babak-babak terakhir barulah filem ini menarik untuk diikuti apatah lagi (Brando Lee) sebenarnya menyelitkan beberapa ‘twist’ yang tidak terjangka namun memberi segala jawapan kepada persoalan yang timbul pada permulaan jalan cerita."

Rujukan

Pautan luar


Kategori:Filem 2013
Kategori:Filem Malaysia tahun 2013
Kategori:Filem bahasa Melayu
Kategori:Filem aksi Malaysia